Document ID: 31998R2206

KOMISSION ASETUS (EY) N:o 2206/98,
annettu 14 päivänä lokakuuta 1998,
neuvoston asetuksen (EY) N:o 2178/95 muuttamisesta poistamalla Latviasta ja Liettuasta peräisin oleviin tekstiilituotteisiin sovellettavat tariffikatot
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiöiden ja tariffikattojen vahvistamisesta ja hoitomenettelystä tiettyjen Virosta, Latviasta ja Liettuasta peräisin olevien teollisuus- ja kalataloustuotteiden osalta sekä näiden kiintiöiden ja kattojen määräämistä koskevista yksityiskohtaisista säännöistä 8 päivänä elokuuta 1995 annetun neuvoston asetuksen (EY) N:o 2178/95 (1), sellaisena kuin se on viimeksi muutettuna neuvoston asetuksella (EY) N:o 1926/96 (2), ja erityisesti sen 6 artiklan 1 kohdan,
sekä katsoo, että
asetuksella (EY) N:o 2178/95 vahvistettiin Liettuasta ja Latviasta peräisin olevia ja sen liitteessä IV lueteltuja tekstiilituotteita koskevat tariffikatot ja perustettiin yhteisön valvontajärjestelmä näiden tariffikattojen etuuskohteluun oikeutettua tuontia varten,
neuvoston päätöksellä 98/137/EY (3) säädetään, että Euroopan yhteisön ja Liettuan tasavallan välisenä kirjeenvaihtona tehtyä lisäpöytäkirjaa Euroopan yhteisöjen ja Liettuan tasavallan vapaakauppasopimukseen ja Euroopan yhteisöjen ja niiden jäsenvaltioiden sekä Liettuan tasavallan Eurooppa-sopimukseen (4) ja Euroopan yhteisön ja Latvian tasavallan välisenä kirjeenvaihtona tehtyä lisäpöytäkirjaa Euroopan yhteisöjen ja Latvian tasavallan vapaakauppasopimukseen ja Euroopan yhteisöjen ja niiden jäsenvaltioiden sekä Latvian tasavallan Eurooppa-sopimukseen (5), jäljempänä "lisäpöytäkirjat", sovelletaan väliaikaisesti 1 päivästä tammikuuta 1998; 13 päivänä heinäkuuta 1998 antamassaan päätöksessä (6) neuvosto on hyväksynyt nämä pöytäkirjat yhteisön puolesta;
lisäpöytäkirjojen 2.1.1. ja 2.1.2. kohdassa määrätään, että tuontitullit, joita yhteisössä sovelletaan Liettuasta ja Latviasta peräisin oleviin yhdistetyn nimikkeistön 50-63 ryhmässä lueteltuihin tekstiilituotteisiin, poistetaan 1 päivänä tammikuuta 1998 ja että Liettuan kanssa tehdyn vapaakauppasopimuksen ja Eurooppa-sopimuksen liite VI sekä Latvian kanssa tehdyn vapaakauppasopimuksen ja Eurooppa-sopimuksen liite V poistetaan,
tämän vuoksi on tarpeen muuttaa asetus (EY) N:o 2178/95; asetusta sovelletaan näin ollen ainoastaan tariffikiintiöihin, minkä vuoksi kaikki viittaukset tariffikattoihin on poistettava, ja
tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2178/95 seuraavasti:
1) Korvataan otsikko seuraavasti:
"Neuvoston asetus (EY) N:o 2178/95, annettu 8 päivänä elokuuta 1995, yhteisön tariffikiintiöiden vahvistamisesta ja hallinnoinnista tiettyjen Virosta, Latviasta ja Liettuasta peräisin olevien teollisuus- ja kalataloustuotteiden osalta sekä näiden kiintiöiden määräämistä koskevista yksityiskohtaisista säännöistä".
2) Poistetaan 1 artiklasta ilmaisu "tai -kattoja".
3) Poistetaan 3 artikla.
4) Asetuksen 6 artiklan 2 kohta:
- poistetaan toisesta luetelmakohdasta ilmaisu "tai -katosta",
- poistetaan kolmannesta luetelmakohdasta ilmaisu "tai -kattoja".
5) Poistetaan liite IV.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä lokakuuta 1998.

Labels: 3
18